Pielikums Nr. 2

Kuldīgas novada domes\_\_.\_\_.2025. sēdes lēmumam

(prot. Nr.\_\_, p.\_\_\_\_)

**Kuldīgas novada saistošo noteikumu Nr.\_\_/2025 “Grozījumi Kuldīgas novada 2022. gada 24. februāra saistošajos noteikumos Nr. KNP/2022/7 “Nolikums par licencēto makšķerēšanu Ventas upē Kuldīgas novada administratīvajā teritorijā 2022.-2026. gadā””**

**paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Mērķis un nepieciešamības pamatojums
 | Zvejniecības likuma 10. panta piektā daļa nosaka, ka Pašvaldība izdod saistošos noteikumus par licencēto makšķerēšanu, licencēto vēžošanu vai licencētajām zemūdens medībām tās administratīvajā teritorijā esošajos ūdeņos, ja saskaņā ar normatīvajiem aktiem par licencēto makšķerēšanu, licencēto vēžošanu un licencētajām zemūdens medībām šajos ūdeņos paredzēta makšķerēšanas, vēžošanas vai zemūdens medību tiesību izmantošana ar īpašām atļaujām (licencēm). Ministru kabineta 22.12.2015. noteikumi Nr. 799 “Licencētās makšķerēšanas, vēžošanas un zemūdens medību kārtība” nosaka, ka ūdenstilpju licencētās makšķerēšanas nolikumu pašvaldība apstiprina kā saistošos noteikumus, kā arī nosaka, kādām ziņām jābūt ūdenstilpes licencētās makšķerēšanas nolikumā.2024. gada 26. aprīlī stājās spēkā Ministru kabineta 2024. gada 23. aprīļa noteikumi Nr. 253 “Grozījumi Ministru kabineta 2015. gada 22. decembra noteikumos Nr. 800 “Makšķerēšanas, vēžošanas un zemūdens medību noteikumi””, ar kuriem noteikts Vienai personai atļauts lomā paturēt šādu sugu zivis, kuru attēls un latīniskais nosaukums norādīts šo noteikumu 1. pielikumā: 16.21. vimbas – septiņas. Ministru kabineta 22.12.2015. noteikumu Nr. 800 “Makšķerēšanas, vēžošanas un zemūdens medību noteikumi” (turpmāk – Noteikumi) 46. punktā paredzētas pašvaldības tiesības noteikt atšķirīgu makšķerēšanas, vēžošanas un zemūdens medību kārtību. Lai veicinātu zemūdens medību tūrisma attīstību Kuldīgas novada pašvaldībā, ievērojot Noteikumu 46. punktu, nepieciešams veikt grozījumus Kuldīgas novada 2022. gada 24. februāra saistošajos noteikumos Nr. KNP/2022/7 “Nolikums par licencēto makšķerēšanu Ventas upē Kuldīgas novada administratīvajā teritorijā 2022.-2026. gadā””, palielinot lomā paturamo vimbu skaitu uz desmit. |
| 1. Fiskālā ietekme uz pašvaldības budžetu
 | Saistošo noteikumu projektam nav tiešas ietekmes uz pašvaldības budžetu.Saistošo noteikumu īstenošana neietekmēs pašvaldībai pieejamos resursus, jo nav nepieciešama jaunu institūciju vai darba vietu izveide vai esošo institūciju kompetences paplašināšanu, lai nodrošinātu saistošo noteikumu izpildi. |
| 1. Sociālā ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Sociālā ietekme, ietekme uz vidi, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci - nav attiecināms. |
| 1. Ietekme uz administratīvām procedūrām un to izmaksām
 | Saistošajiem noteikumiem nav ietekme uz administratīvajām procedūrām un to izmaksām. |
| 1. Ietekme uz pašvaldības funkcijām un cilvēkresursiem
 | Saistošie noteikumi nemaina jau esošās pašvaldības funkcijas. Saistošie noteikumi neparedz jebkādu ietekmi uz cilvēkresursiem. |
| 1. Informācija par izpildes nodrošināšanu
 | Saistošo noteikumu izpildē iesaistīti pašvaldības institūciju speciālisti. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi neparedz papildu ierobežojumus privātpersonām, tādējādi nav nepieciešams veikt samērīguma pārbaudi. |
| 1. Izstrādes gaitā veiktās konsultācijas ar privātpersonām un institūcijām
 | Grozījumu veikšanai saņemts Pārtikas drošības, dzīvnieku veselības un vides zinātniskā institūta “BIOR” saskaņojums.Saskaņā ar Ministru kabineta 2015. gada 22. decembra noteikumiem Nr. 799 “Licencētās makšķerēšanas, vēžošanas un zemūdens medību kārtība” 10. punktu grozījumi saskaņoti ar minētajām institūcijām:10. Nolikumu (arī nolikumu, kas attiecas uz privātajiem ūdeņiem) organizētājs norādītajā secībā saskaņo ar:10.1. Zemkopības ministriju;10.2. institūtu;10.3. Valsts vides dienestu;10.4. Dabas aizsardzības pārvaldi.Atbilstoši Pašvaldību likuma 46. panta trešajai daļai, lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts tika publicēts Kuldīgas novada pašvaldības tīmekļa vietnē: [*www.kuldigasnovads.lv*](http://www.kuldigasnovads.lv), ar iespēju izteikt viedoklino 2025. gada \_\_. februāra līdz 2025. gada \_\_\_\_. februārim. Pašvaldībā nav/ir saņemts neviens viedoklis/komentārs par Saistošo noteikumu projektu.  |

Kuldīgas novada domes priekšsēdētāja Inese Astaševska